
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης για την ανέγερση διδακτηρίου 

του Λυκείου Μελισσίων Αττικής. 1 

Αναγκαστική απαλλοτρίωση έκτασης για την ανέγερση διδακτηρίου 

του' 7ου Δημοτικού Σχολείου Ηρακλείου Αττικής. 2 

Αναγκαστική απαλλοτρίωση έκτασης για την ανέγερση διδακτηρίου 
Νηπιαγωγείου στο Δήμο νέων Λιοσίων Αττικής. 3 


Αναγκαστική απαλλοτρίωση έκτασης για την ανέγερση διδακτηρίου του 
9ου Δημοτικού Σχολείου και 8ου Νηπιαγωγείου Παλαιού Φαλήρου. 4 
Κήρυξη ως αναδασωτέας εκτάσεως 1,136 στρεμμάτων, στη θέση 


«Μόρφα - Δηλεσίου» - Σχηματαρίου Ν. Βοιωτίας. 5 

Κήρυξη ως αναδασωτέας εκτάσεως 1,828 στρεμμάτων, στη θέση 
«Οικόπεδα ΟΤΕ Δηλεσίου» Σχηματαρίου Ν, Βοιωτίας. 6 


Δημιουργία ζώνης παραλίας στη θέση «ΑΓΙΑ ΦΩΤΙΑ» ΣΗΤΕΙΑΣ. . 7 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή Οικοδομικών εργασιών και χορήγηση οικοδομικών αδειών 
σε περιοχή εντός του ρυμοτομικού σχεδίου δήμου Καισαριανής. 8 

ΑΝΑΚΟΙΝΩΣΕΙΣ 

Κατάθεση της αποζημίωσης ακινήτων που απαλλοτριώνονται για την 
διάνοιξη της οδού Ολυμπιάδος (Κλεισθένους-Ιουλιανού) Θεσ/κης 
ΕΡΓΟ: 020/05/7869000 ΣΑΕ 069 δρχ. 1.804.400,00. ... 9 
Ανακοίνωση παρακαταθέσεως αποζημιώσεως ρυμοτομηθέντων (ακινή¬ 


των στα Λουτράκι.10^ 

ΑΠΑΛΛΟΤΡΙΩΣΕΙΣ * 

ΑΠΟΦΑΣΕΙΣ 

Αριθ. Π. 7234/2088 (1) 


Αναγκαστική απαλλοτρίωση έκτασης για την ανέγερση διδακτη¬ 
ρίου του Λυκείου Μελισσίων Αττικής. 

ΟΙ ΥΠΟΥΡΓΟΙ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΟΙΚΟΝΟΜΙΚΩΝ 

' Εχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων», σε συνδυασμό με τις διατάξεις του Β. Δ/τος 


139/1971 «περί της αρμοδιότητος των Νομαρχών προς κήρυξιν ανα¬ 
γκαστικών τινων απαλλοτριώσεων». 

2. Τις διατάξεις του άρθρου 17 τουΑ. Ν. 627/1968 «περί Οργανισμού 
Σχολικών Κτιρίων», σε συνδυασμό με τις διατάξεις του Ν. 513/1976. 

3. Το από 10.6.86 απόσπασμα πρακτικού από τη συνεδρίαση με αριθμό 
1545 του Διοικητικού Συμβουλίου του Οργανισμού Σχολικών Κτιρίων. 

4. Το από 5.2.86 πρακτικό καταλληλότητας της απαλλοτριούμενης 
έκτασης, που καταρτίστηκε από την κατά Νόμο Επιτροπή, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα, για την ανέγερση διδακτηρίου του Λυκείου 
Μελισσίων Αττικής, έκτασης συνολικού εμβαδού 6500 τετ. μέτρα που 
βρίσκεται στη Κοινότητα Μελισσίων Νομού Αττικής, μεταξύ των οδών 
Πόντου και Δημ. Ψαθά (Ο.Τ. 170) και εικονίζεται με κλίμακα 1:500 
και με τα στοιχεία Α-Β-Γ-Δ-Ε-Ζ-Η-Θ-Ι-Κ-Λ-Μ-Ν-Α στο από Ιουλίου 
1986 και με αριθμό 701 κτηματολογικό διάγραμμα πίνακα του τοπο¬ 
γράφου πολιτικού μηχανικού Γεώργιου Μοσχολέα, το οποίο έχει θεω¬ 
ρήσει για τη Δ/νση γηπέδων του Οργανισμού Σχολικών Κτιρίων ο 
τοπογράφος Μηχανικός Γεώργιος Μορφόπουλος. 

Στην έκταση που απαλλοτριώνεται προβάλλουν δικαιώματα κυριότητας 
οι: 

1) καπόλα Ελένη του Λάμπρου, 2) Παπαδοπούλου Αγγελική του Γεωρ¬ 
γίου κλπ. 

Η απαλλοτρίωση κηρύσσεται υπέρ και με δαπάνη του Οργανισμού Σχολι¬ 
κών Κτιρίων. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 10 Νοεμβρίου 1986 

οι ΥΠΟΥΡΓΟΙ 

ΕΘΝ. ΠΑΙΔΕΙΑΣ & ΘΡΗΣΚ/ΤΩΝ ΟΙΚΟΝΟΜΙΚΩΝ 

ΑΝΤ. ΤΡΙΤΣΗΣ ΔΗΜ. ΤΣΟΒΟΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Π. 7236/2089 (2) 

Αναγκαστική απαλλοτρίωση έκτασης για την ανέγερση διδακτηρίου 
του 7ου Δημοτικού Σχολείου Ηρακλείου Αττικής. 

ΟΙ ΥΠΟΥΡΓΟΙ 

ΕΘΙΜ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΟΙΚΟΝΟΜΙΚΩΝ 

’ Εχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων», σε συνδυασμό με τις διατάξεις του Β. Δ/τος 
139/1971 «περί της αρμοδιότητος των Νομαρχών προς κήρυξιν ανα¬ 
γκαστικών τινων απαλλοτριώσεων». 

2. Τις διατάξεις του άρθρου 17 του Α. Ν. 627/1968 «περί Οργανισμού 
Σχολικών Κτιρίων», σε συνδυασμό με τις διατάξεις του Ν. 513/1976. 

3. Το από 27.5.1986 απόσπασμα πρακτικού από τη συνεδρίαση με 
αριθμό 1543 του Διοικητικού Συμβουλίου του Οργανισμού Σχολικών Κτι¬ 
ρίων. 

4. Το από 7.11.1983 πρακτικό καταλληλότητας της απαλλοτριούμενης 
έκτασης, που καταρτίστηκε από την κατά Νόμο Επιτροπή, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικώτερα, για την ανέγερση διδακτηρίου του 7ου Δημο¬ 
τικού Σχολείου Ηρακλείου, έκτασης συνολικού εμβαδού 2117,60 τετ. 
μέτρα που βρίσκεται στη περιοχή του Δήμου Ηρακλείου Αττικής, 
μεταξύ των οδών Βασ. Λογοθετίδη, Νικ. Καζαντζάκη και Ιωάννου 
Παπαϊωάννου (Ο.Τ. 405) και εικονίζεται με κλίμακα 1:200 και με 
τα στοιχεία Β-Σ-Ν-Ξ-Γ-θ-Η-Κ-Μ-Ρ-Λ-Β στο από Νοεμβρίου 1973 
και με αριθμό 47 κτηματολογικό διάγραμμα πίνακα του τοπογράφου 
μηχανικού του Ο.Σ.Κ. Δημήτριου Λειβαδάρα, το οποίο έχει θεωρήσει 
ο Προϊστάμενος Υπηρεσίας Μελετών Αθαν. Παππάς. 

Στην έκταση που απαλλοτριώνεται προβάλλουν δικαιώματα κυριότητας 
οι: 

1) Εμμαν. Ζησιμόπουλος, 2) Κων/νος Ζησιμόπουλος κλπ. 

Η απαλλοτρίωση κηρύσσεται υπέρ και με δαπάνη του Οργανισμού Σχολι¬ 
κών Κτιρίων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Νοεμβρίου 1986 

οι ΥΠΟΥΡΓΟΙ 

ΕΘΝ, ΠΑΙΔΕΙΑΣ & ΘΡΗΣΚ/ΤΟΝ ΟΙΚΟΝΟΜΙΚΟΝ 

ΑΝΤ. ΤΡΙΤΣΗΣ ΔΗΜ. ΤΣΟΒΟΛΑΣ 

-♦- 

Αριθ. Π7238/2091 (3) 

Αναγκαστική απαλλοτρίωση έκτασης για την ανέγερση διδακτηρίου 

Νηπιαγωγείου στο Δήμο νέων Λιοσίων Αττικής. 

ΟΙ ΥΠΟΥΡΓΟΙ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΟΙΚΟΝΟΜΙΚΩΝ 

’ Εχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων», σε συνδυασμό με τις διατάξεις του Β. Δ/τος 
139/1971 «περί της αρμοδιότητος των Νομαρχών προς κήρυξιν ανα¬ 
γκαστικών τινων απαλλοτριώσεων». 

2. Τις διατάξεις του άρθρου 17 του Α. Ν. 627/1968 «περί Οργανισμού 
Σχολικών Κτιρίων», σε συνδυασμό με τις διατάξεις του Ν. 513/1976. 

3. Το από 3.6.86 απόσπασμα πρακτικού από τη συνεδρίαση με αριθμό 
1544 του Διοικητικού Συμβουλίου του Οργανισμού Σχολικών Κτιρίων. 

4. Το από 18.2.85 πρακτικό καταλληλότητας της απαλλοτριούμενης 
έκτασης, που καταρτίστηκε από την κατά Νόμο Επιτροπή, αποφασίζουμε: 

Κηρύσσουμε την αναγκαστική απαλλοτρίωση, για λόγους δημό¬ 
σιας ωφέλειας και ειδικότερα, για την ανέγερση διδακτηρίου Νηπια¬ 
γωγείου στο Δήμο Νέων Λιοσίων, έκτασης συνολικού εμβαδού 1079 
τετ. μέτρα που βρίσκεται στην περιοχή Μιχελή του Δήμου Νέων 
Λιοσίων Αττικής, μεταξύ των οδών Αώου, Τρικάλων και Πρεβέζης 
και εικονίζεται με κλίμακα 1:200 και με τα στοιχεία Α-Β-Γ-Δ-Α στα 
συνταχθέντα τον Ιούνιο 1986 και με αριθμό 691 κτηματολογικό 
διάγραμμα - πίνακα, που έχουν συντάξει οι τοπογράφοι μηχανικοί 


Νικολαΐδης Αλέκος και Κωστάκης Ανδρέας και έχει θεωρήσει για 
τη Διεύθυνση Γηπέδων του Οργανισμού Σχολικών Κτιρίων ο τοπο¬ 
γράφος μηχανικός Γεώργιος Μορφόπουλος. 

Στην έκταση που απαλλοτριώνεται προβάλλουν δικαιώματα κυριότητας 
οι: 

1) Πηλιχός Σπύρος του Γεωργίου, 2) Κορρές Ελευθέριος του Γεωργίου 
κλπ. 

Η απαλλοτρίωση κηρύσσεται υπέρ και με δαπάνη του Οργανισμού Σχολι¬ 
κών Κτιρίων: 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Νοεμβρίου 1986 

οι ΥΠΟΥΡΓΟΙ 

ΕΘΝ. ΠΑΙΔΕΙΑΣ & ΘΡΗΣΚ/ΤΟΝ ΟΙΚΟΝΟΜΙΚΟΝ 

ΑΝΤ. ΤΡΙΤΣΗΣ ΔΗΜ. ΤΣΟΒΟΛΑΣ 

-♦- 

Αριθ. Π. 7232/2082 (4) 

Αναγκαστική απαλλοτρίωση έκτασης για την οινέγερση διδακτηρίου του 

9ου Δημοτικού Σχολείου και 8ου Νηπιαγωγείου Παλαιού Φαλήρου. 

ΟΙ ΥΠΟΥΡΓΟΙ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΟΙΚΟΝΟΜΙΚΩΝ 

' Εχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων», σε συνδυασμό με τις διατάξεις του Β. Δ/τος 
139/1971 «περί της αρμοδιότητος των Νομαρχών προς κήρυξιν ανα¬ 
γκαστικών τινων απαλλοτριώσεων». 

2. Τις διατάξεις του άρθρου 17 του Α. Ν. 627/1928 «περί Οργανισμού 
Σχολικών Κτιρίων», σε συνδυασμό με τις διατάξεις του Ν. 513/1976. 

3. Το από 15.7.86 απόσπασμα πρακτικού από τη συνεδρίαση με αριθμώ 
1550/86 του Διοικητικού Συμβουλίου του Οργανισμού Σχολικών Κτιρίων. 

4. Το από 21.11.85 πρακτικό καταλληλότητας της απαλλοτριούμενης 
έκτασης, που καταρτίστηκε από την κατά Νόμο Επιτροπή, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα, για την ανέγερση διδακτηρίου του 9ου 
Δημοτικού Σχολείου και 8ου Νηπιαγωγείου Παλαιού Φαλήρου, έκτα¬ 
σης συνολικού εμβαδού 4.884,50 τετ. μέτρα που βρίσκεται στις 
οδούς Χαρίτων, Αγ. Κυριακής και Ζεφύρου του Δήμου Παλαιού 
Φαλήρου και εικονίζεται με στοιχεία Α-Β-Μ-Η-Ζ-Ε-Α στο με κλίμακα 
1:200 και αριθμό 699 κτηματολογικό διάγραμμα-πίνακα, που έχει 
συντάξει τον Ιούλιο 1986 ο Πολιτικός υπομηχανικός του Δήμου 
Παλαιού Φαλήρου Γεράσιμος Μοσχόπουλος και έχει θεωρήσει για 
τη Διεύθυνση Γηπέδων του Οργανισμού Σχολικών κτιρίων ο Τοπογρά¬ 
φος Μηχανικός Γεώργιος Μορφόπουλος. 

Στην έκταση που απαλλοτριώνεται προβάλλουν δικαιώματα κυριότητας 
οι: 

1) Οικονόμου Ιωάννης, Αθανασοπούλου Αικατερίνη του Δημητρίου κ.λ,π. 

Η απαλλοτρίωση κηρύσσεται υπέρ και με δαπάνη του Οργανισμού Σχολι¬ 
κών Κτιρίων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Νοεμβρίου 1986 

οι ΥΠΟΥΡΓΟΙ 

ΕΘΝ. ΠΑΙΔΕΙΑΣ & ΘΡΗΣΚ/ΤΟΝ ΟΙΚΟΝΟΜΙΚΟΝ 

ΑΝΤ. ΤΡΙΤΣΗΣ ΔΗΜ. ΤΣΟΒΟΛΑΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 1573 (5) 

Κήρυξη ως αναδασωτέας εκτάσεως 1,136 στρεμμάτων, στη θέση 
«Μόρφα - Δηλεσίου» - Σχηματαρίου Ν. Βοιωτίας. 

Η ΝΟΜΑΡΧΗΣ ΒΟΙΩΤΙΑΣ 
' Εχοντας υπόψη: 

1. Τις διατάξεις του άρθρου 117 παρ. 3 του Συντάγματος της Χώρας. 

2. Τις διατάξεις για διοικητική αποκέντρωση. 

3. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80. 

β) 182447/3049/24.9.80. 

5. Την αριθ. 3422/31.10.1986 πρόταση του Δασαρχείου Θηβών περί 
κηρύξεως ως αναδασωτέας της αναφερομένης στο θέμα εκτάσεως που καλυ¬ 
πτόταν από χαλέπιο πεύκη και αποψλώθηκε παράνομα, αποφασίζουμε: 

Κηρύσσουμε αναδασωτέα, με σκοπό τη διατήρηση του δασικού 
χαρακτήρα, την προστασία και αποκατάσταση της δασικής βλαστή- 
σεως με φυσική αναγέννηση, τη συνιδιοκτήτη δασική έκταση, εμβαδού 


χιλίων εκατόν τριάντα έξι (1.136) τετραγωνικών μέτρων που βρίσκε¬ 
ται στη θέση «Μόρφα Δηλεσίου» περιφέρειας Κοινότητας Σχηματα¬ 
ρίου, προσδιορίζεται από τα στοιχεία ΑΒΓ ΔΕΙΘΖΗΑ, όπως 
φαίνεται στο συνημμένο διάγραμμα που αποτελεί αναπόσπαστο μέρος 
της απόφασης αυτής και έχει όρια: 

Ανατολικά: Με συνιδιόκτητο δάσος χαλεπίου πεύκης και παλαιό αγρό 
αγνώστου. 

Δυτικά: Με αγρούς καλλιεργημένους, συνιδιόκτητο δάσος πεύκης και 
αγροτικό δρόμο. 

Βόρεια: Με αγροτικό δρόμο. 

Νότια: Με αγρούς και συνιδιόκτητο δάσος πεύκης. 

Η απόφαση αυτή να δημοσιευθεί στην Εφημερίδα της Κυβερνή- 
σεως, (άρθρο 41 παρ. 1 Ν.998/79). 

Λιβαδειά, 12 Νοεμβρίου 1986 

Η Νομάρχης 
ΧΡΥΣΟΥΛΑ ΧΑΡΙΣΙΟΥ 


ι 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1574 (6) 

Κήρυξη ως αναδασωτέας εκτάσεως 1,828 στρεμμάτων, στη θέση «Οικό¬ 
πεδα ΟΤΕ Δηλεσίου» Σχηματαρίου Ν. Βοιωτίας. 

Η ΝΟΜΑΡΧΗΣ ΒΟΙΩΤΙΑΣ 
' Εχοντας υπόψη: 

1. Τις διατάξεις του άρθρου 117 παρ. 3 του Συντάγματος της Χώρας. 

2. Τις διατάξεις για διοικητική αποκέντρωση. 

3. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80. 

β) 182447/3049/24.9.80. 

5. Την αριθ. 3423/31.10.1986 πρόταση του Δασαρχείου Θηβών περί 
κηρΰξεως ως αναδασωτέας της αναφερομένης στο θέμα εκτάσεως που καλυ¬ 
πτόταν από χαλέπειο πεύκη και αποψλώθηκε παράνομα, αποφασίζουμε: 


Κηρύσσουμε αναδασωτέα, με σκοπό τη διατήρηση του δασικού χαρα¬ 
κτήρα, την προστασία και αποκατάσταση της δασικής βλαστήσεως με 
φυσική αναγέννηση, τη συνιδιοκτήτη δασική έκταση, εμβαδού χιλίων 
οκτακόσιων είκοσι οκτώ (1828) τετραγωνικών μέτρων που βρίσκεται 
στη θέση «Οικόπεδα ΟΤΕ Δηλεσίου» της Κοινότητας Σχηματαρίου προσ¬ 
διορίζεται από τα στοιχεία Α Β Γ Δ Ε Ζ Α όπως φαίνεται στο συνημμένο 
διάγραμμα που αποτελεί αναπόσπαστο μέρος της απόφασης αυτής και 
έχει όρια: 

Ανατολικά Δυτικά, Βόρεια, Νότια:Γύρω-γύρω με συνιδιόκτητο δάσος 
χαλεπίου πεύκης περιοχής Κοινότητας Σχηματαρίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λιβαδειά, 12 Νοεμβρίου 1986 

Η Νομάρχης 
ΧΡΤΣΟΤΛΑ ΧΑΡΙΣΙΟΤ 

Αριθ. 6539 (7) 

Δημιουργία ζώνης παραλίας στη θέση «ΑΓΙΑ ΦΩΤΙΑ» ΣΗΤΕΙΑΣ. 

Ο ΝΟΜΑΡΧΗΣ ΛΑΣΙΘΙΟΤ 
' Εχοντας υπόψη: 

1. Τις διατάξεις του άρθρου 6 του Α. Ν. 2344/1940 «περί αιγιαλού 
και παραλίας», όπως ισχύει μετά την τροποποίησή του με τις διατάξεις του 
άρθρου 13 του Ν. 1078/1980 και του άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του κεφαλαίου Β' 
της Ο. 208/81/26.4.1982 (ΦΕΚ 214/26.4.1982 Τεύχος Β') κοινής 
απόφασης των Υπουργών Προεδρίας Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών». 

3. Την 890/12.3.1984 απόφασή μας (ΦΕΚ 302/3.5.84 Τ.Δ') σχετικά 
με τον καθορισμό των ορίων του αιγιαλού στη θέση «ΑΓΙΑ ΦΩΤΙΑ» ΣΗ- 
ΤΕΙΑΣ. 

1. Τις διατάξεις του άρθρου 1 παράγραφος 1 του Ν. 3200/1955 
(97/Α/1955) «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Β. Δ/τος «περί εξαιρέσεως από της 
κατά το άρθρο 1 παρ. 1 του Ν. 3200/1955 αρμοδιότητος των 
Νομαρχών, αντικειμένων τινών αρμοδιότητος του Υπουργού Οικονομι¬ 
κών», του Β.Δ. 704/1970 και του άρθρου 1 παράγραφος 5 του Π.Δ. 
71/25.2.1984, σχετικά με τη μεταβίβαση αρμοδιοτήτων του Υπουρ¬ 
γού Οικονομικών στους Νομάρχες και στις περιφερειακές Αρχές διανο- 
μαρχιακού επιπέδου, αποφασίζουμε: 

1. Επικυρώνουμε την από 23.8.1983 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, 
καθώς και το από 22.8.1983 τοπογραφικό διάγραμμα, που την συνο¬ 
δεύει, το οποίο συντάχτηκε από τον Κωστή Γ. Θεοδωράκη Αρχιτέκτονα 
μηχανικό, με κλίμακα 1:500 και θεωρήθηκε την 22.8.1983 από τη 
Διεύθυνση Τεχνικών Υπηρεσιών της Νομαρχίας ΛΑΣΙΘΙΟΥ, επί του 
οποίου η πιο πάνω Επιτροπή καθόρισε με κίτρινη γραμμή τα όρια της 
παραλίας στη θέση «ΑΓΙΑ ΦΩΤΙΑ» ΣΗΤΕΙΑΣ. 

2. Η παρούσα απόφαση, μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της Κυβερνήσεως, 
σύμφωνα με τις διατάξεις του άρθρου 13 του Ν. 1078/ 1980. 

Άγιος Νικόλαος, 10 Νοεμβρίου 1986 

Ο Νομάρχης 
Γ. ΤΖΑΝΑΚΑΚΗΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ 
ΤΟΥ ΑΙΓΙΑΛΟΥ ΚΑΙ ΠΑΡΑΛΙΑΣ 

Η Επιτροπή καθορισμού των ορίων του αιγιαλού και παραλίας και 
θέσεων αμμοληψίας που προβλέπεται απο την κοινή απόφαση των 
Υπουργών Προεδρίας της Κυβερνήσεως και Οικονομικών αριθμ. 
0.208/181/26.4.82 (Φ.Ε.Κ 214/26.4.82 Τ.Β.) συνήλθε σήμερο την 
23.8.83 ημέρα Τρίτη και ώρα 10.00 στο γραφείο του Οικονομικού 
Εφόρου Σητείάς σε συνεδρίαση στην οποία έλαβαν μέρος οι: 

1) Εμμανουήλ Αρετάκης νόμιμος αναπληρωτής του Οικονομικού Εφόρου 
Σητείας. 

2) Νικόλαος Προκοπάκης Δ/ντής Τεχνικών Υπηρεσιών Ν. Λασιθίου. 

3) Κων/νος Χατζημανωλάκης Λιμενάρχης Αγίου Νικολάου και αφού 
έλαβε υπόψη της: 

α) Την από 10.11.1982 αίτηση της «ΑΕ Ξενοδοχειακαί Επιχειρήσεις 
Ανατολικής κρήτης» περί καθορισμού των ορίων του αιγιαλού και παρα¬ 
λίας στη θέση Αγιά Φωτιά του Δήμου Σητείας Νομού Λασιθίου. 

β) Το σχετικό διάγραμμα της περιοχής που σύνταξε ο αρχιτέκτο¬ 
νας μηχανικός Κωστής Γ. Θεοδωράκης, ελέγχθηκε την 22.8.83 
από τον Μαν. Μαστοράκη Πολ. Υπομηχανικό Δ.Ε. και θεωρήθηκε 
την 22.8.83 από τον Διευυντή Τεχνικών Υπηρεσιών Λασιθίου, Νι¬ 
κόλαο Προκοπάκη, πολιτικό μηχανικό. 

γ) Τα έγγραφα 187.2/326/82 και 187.2/115/84 Γενικού Επιτε¬ 
λείου Ναυτικού με τα οποία παρέχονται οδηγίες για τον καθορισμό του 
αιγιαλού και παραλίας στην παραπάνω τοποθεσία. 

δ) Τα στοιχεία που προέκυψαν κατά την επιτόπια μετάβαση της 
επιτροπής στην παραπάνω τοποθεσία, αποφασίζει ομόφωνα. 

Καθορίζει επι των τεσσάρων (4) αντιτύπων του διαγράμματος που 
επισυνάπτονται στην παρούσα έκθεση. 

1) Με συνεχόμενη κόκκινη γραμμή την οριογραμμή του αιγιαλού. 

2) Με συνεχόμενη κίτρινη γραμμή την οριογραμμή της παραλίας. 

Οι κορυφές της οριογραμμής του αιγιαλού (1,2,3.11) και της 

παραλίας (1’, 2', 3',.11’) εξασφαλίστηκαν δι’ αποστάσεων από 

σταθερά σημεία, που έγιναν από σιδηροπασσάλους. 

Ο καθορισμός αυτός γίνεται για πρώτη φορά. 

Η Επιτροπή 
(υπογραφές) 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αρ ίθ. 31556/451/86 (8) 

Αναστολή Οικοδομικών εργασιών και χορήγηση οικοδομικών αδειών 

σε περιονή εντός του ρυμοτομικού σνεδίου δήμου Καισαριανής. 

Ο ΝΟΜΑΡΧΗΣ ΑΘΗΝΩΝ 
' Εχοντας υπόψη: 

1. Τις διατάξεις του από 17.7.23 Ν. Δ/τος όπως μεταγενέστερα τροπο¬ 
ποιήθηκαν και συμπληρώθηκαν και ειδικότερα των παρ. 1 του άρθρου 8 
και 85α. 

2. Τις διατάξεις του Ν. 1032/1980 (ΦΕΚ 57Α) και ειδικότερα τα 
άρθρα 2,3 και 7. 

3. Τις διατάξεις του Ν. 1558/85 (ΦΕΚ 137Α) και ειδικότερα του 
άρθρου 23 παρ.1. 

4. Το υπ’ αριθμ. 398/11165/3.7.86 έγγραφό της Δημοσίας επι¬ 
χείρησης Πολεοδομίας και Στεγάσεως (ΔΕΠΟΣ) 

5. ΤΟ Π.Δ. 183/86 (ΦΕΚ 70Α/5.6.86) που αφορά έγκριση τροπο¬ 
ποιήσεων σχεδίων πόλεων και καθορισμό όρων και περιορισμών δόμη¬ 
σης από τους Νομάρχες, αποφασίζουμε: 

1) Την αναστολή για δώδεκα μήνες (12) των οικοδομικών εργασιών 
και τη χορήγηση των οικοδομικών αδειών στην περιοχή προσφυγικών 
πολυκατοικιών του ρυμοτομικού σχεδίου Καισαριανής, στην οποία είχε 
επιβληθεί αναστολή με την υπ’ αριθμ. 31935/1473/1984 (ΦΕΚ 
383/Δ) 82662/3517/1984 (ΦΕΚ 689/Δ) και 

46128/1775/1985 (ΦΕΚ 295/Δ) αποφάσεις του Γενικού Γραμμα¬ 
τέα του Υπουργείου Χωροταξίας Οικισμού και Περιβάλλοντος και με 
το Π. Δ/γμα από 18.12.1985 (ΦΕΚ1/Δ), όπως η περιοχή φαίνεται 
στο σχετικό πρωτότυπο διάγραμμα που συνοδεύει την ως άνω υπ’ 
αριθμ. 31935/1473/1984 απόφαση. 

β) Από την αναστολή εξαιρούνται οι οικοδομικές εργασίες για 
την ανέγερση κτιρίου Παιδικού Σταθμού που βρίσκεται στο υπ’ 
αριθ. 33 Οικοδομικό Τετράγωνο. 

Η απόφασή αυτή να δημοσιευθεί στην Εφημερίδα της Κυβερνήσεως. 

Αθήνα, 5 Νοεμβρίου 1986 
Ο Νομάρχης 
Θ. ΒΓΕΝΟΠΟΥΛΟΣ 

-♦- 

ΑΝΑΚΟΙΝΩΣΕΙΣ 

Αριθ. ΑΠ/ΤΑ50329 (9) 

Κατάθεση της αποζημίωσης ακινήτων που απαλλοτριώνονται για την 

διάνοιξη της οδού Ολυμπιάδος (Κλεισθένους-Ιουλιανού) θεσ/κης 

ΕΡΓΟ: 020/05/7869000 ΣΑΕ 069 δρχ. 1.804.400,00. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
' Εχοντας υπόψη: 

1. Τις διατάξεις του από 17.7.23 Ν. Δ/τος «περί σχεδίων 
πόλεων κλπ. συνοικισμών του Κράτους». 


2. Το αρ. 24 του ΑΝ 1731/1939 «περί αναγκαστικών απαλ/- 
σεων» όπως αντικαταστάθηκε κατά την παρ.. 1 αυτού με το άρθρο 
8 του Ν. Δ/τος 3979/1959 «περί τροποποιήσεως ενίων διατάξεων 
του ΑΝ 1731/1939 «περί αναγκαστικών απαλλοτριώσεων». 

3. Την απόφαση εξουσιοδότησης μας αρ. ΕΣ 23157/6.7.82 Νομάρ¬ 
χου Θεσ/νίκης γι άσκηση από μας μέρους των αρμοδιοτήτων του, 
φέρουμε σε γνώση αυτών που έχουν ή αξιούν δικαίωμα κυριότητας στα 
ακίνητα που απαλλοτριώνονται για την διάνοιξη της οδού Ολυμπιάδος 
(Κλεισθένους-Ιουλιανού) ΕΡΓΟ: 020/05/7869000 ΣΑΕ 069 βάσει 
της πράξεως τακτοποίησης και αναλογισμού αριθμ. 2170/66 όπως 
αυτή ισχύει μετά την έγκρισή της, ότι η αποζημίωση που καθορίστηκε 
με την απόφαση του Μονομελούς Πρωτοδικείου-Εφετείου Θεσσαλονίκης 
αριθμ. 1011/86 κατατέθηκε στο Ταμείο Παρακαταθηκών και Δανείων 
υπέρ αυτών που θα αναγνωρισθούν δικαιούχοι σύμφωνα με το νόμο. 

Για την κατάθεση αυτή έχει εκδοθεί το γραμμάτιο παρακαταθήκης 
αριθμ. 378506/21.10.86 Θεσ/κης ποσού ενός εκατομμυρίου οκτακό¬ 
σιων τεσσάρων χιλιάδων τετρακοσίων δρχ. (1.804.400). 

Θεσσαλονίκη, 12 Νοεμβρίου 1986 
Εντολή Νομάρχη 
Η Διευθυντής 
Γ. ΓΑΪΤΑΝΑΚΗ 

-φ- 

Αριθ. 6652 (10) 

Ανακοίνωση παρακαταθέσεως αποζημιώσεως ρυμοτομηθέντων ακινήτων 
στο Λουτράκι. 

Ο ΔΗΜΑΡΧΟΣ ΛΟΥΤΡΑΚΙΟΥ - ΠΕΡΑΧΩΡΑΣ 

Σύμφώνα μέ το Νόμο γνωστοποιεί ότι: 

Με το υπ’ αριθμ. 715580/9.1.1984 γραμμάτιο συστάσεως Παρα¬ 
καταθήκης της Κεντρικής Υπηρεσίας του Ταμείου Παρακαταθηκών 
και Δανείων ποσού δραχμές (1.730.00) ένα εκατομμύριο επτακόσιες 
τριάντα χιλιάδες κατατέθηκε από την Δ/νση Δανείων Ν.Π. και Τ.Ε. 
του Ταμείου Παρακαταθηκών και Δανείων για λογαριασμό του Δήμου 
μας και με το υπ’ αριθμ. 26879/10.11.1986 γραμμάτιο συστάσεως 
Παρακαταθήκης του Γ ραφείου Παρακαταθηκών Κορίνθου ποσού δραχ¬ 
μές (27.000) είκοσι επτά χιλιάδες κατετέθη από το Δήμο μας, ήτοι: 
κατετέθη συνολικά ποσό 1.730.000+27.000=1.757.000 ένα εκα¬ 
τομμύριο επτακόσιες πενήντα επτά χιλιάδες δραχμές, για αποζημίωση 
εκτάσεως που ρυμοτομήθηκε στη περιοχή Λουτρακιού του Δήμου μας 
με σκοπό την αποζημίωση των ρυμοτομουμένων ιδιοκτησιών βάσει 
της 26/1976 πράξη αναλογισμού Γραφείου πολεοδομικού Κορινθίας, 
η 237/79 απόφαση καθορισμού τιμής Μονομελούς Πρωτοδικείου Κο¬ 
ρίνθου και η 7/1984 δήλωση οικονομικής Εφορίας Κορίνθου. 

Η αποζημίωση αυτή θα αποδοθεί στους δικαιούχους που θα ανα- 
γνωρισθούν με δικαστική απόφαση. 

Λουτράκι, 12 Νοέμβρη 1986 
Ο Δήμαρχος 
ΓΙΑΝΝΗΣ Γ1ΩΤΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



